section_heading: Povijest
paragraph_text: Za vrijeme splitskog pučkog ustanka 1398. – 1402. godine, Tartaglie se nalaze u izgnanstvu u Trogiru. Naslov Conte Veneto obitelji je dodijelio 1444. godine mletački dužd Francesco Foscari. Od 16. stoljeća članovi obitelji ističu se kao vojni zapovjednici u ratovima protiv Turaka. U 19. stoljeću istaknuo se narodnjak i splitski načelnik (do 1848.) Mihovil koji se često suprotstavljao načelniku Bajamontiju, dok u prvoj polovini 20. stoljeća istaknuto mjesto u splitskoj i hrvatskoj povijesti ima Ivo Tartaglia.